smcproject/ml-wiki-sentences huggingface dataset:
കൂടാതെ സ്വകാര്യ മേഖലയിൽ രണ്ട് വ്യവസായ കേന്ദ്രങ്ങൾ ഉണ്ട്.
പ്ലാസ്റ്റിക് മാലിന്യ സംസ്കരണ യൂനിറ്റ്, സൈക്കിൾ നിർമ്മാണ യൂനിറ്റ്, കശുവണ്ടി സംസ്കരണ യൂനിറ്റ്, ഫർണിച്ചർ നിർമ്മാണ യൂനിറ്റുകൾ എന്നിവ ഇവിടങ്ങളിൽ പ്രവർത്തിച്ചുവരുന്നു.
കയർ നിർമ്മാണ യൂനിറ്റ് ടൂറിസം
ലോക ടൂറിസം ഭൂപടത്തിൽ ഇടംനേടിയ ഗ്രാമമാണ് മുഴപ്പിലങ്ങാട്.
പ്രസിദ്ധമായ മുഴപ്പിലങ്ങാട് ബീച്ച് ഇവിടുത്തെ സമ്പദ് മേഖലയിൽ ചെലുത്തുന്ന സ്വാധീനം വലുതാണ്.
ബീച്ചിനോട് ചേർന്ന് നിരവധി റിസോർട്ടുകളും കച്ചവട സ്ഥാപനങ്ങളും പ്രവർത്തിക്കുന്നുണ്ട്.
ഗ്രാമത്തിൽ നിരവധി തൊഴിലവസരങ്ങൾ ടൂറിസം മേഖല പ്രദാനം ചെയ്യുന്നുണ്ട്.
മുഴപ്പിലങ്ങാട് ബീച്ചിലെ സഞ്ചാരികൾ തൊഴിൽ മേഖല
2011 ലെ സെൻസസ് പ്രകാരം തൊഴിൽ ചെയ്യുന്നവർ ആകെ ജനസംഖ്യയുടെ 28% വരും.
തീരദേശമേഖലയിലെ നല്ലൊരു ശതമാനം പുരുഷന്മാരും മത്സ്യബന്ധനവും അനുബന്ധ തൊഴിലുകളും ചെയ്യുന്നവരാണ്.
പരമ്പരാഗത തൊഴിൽ മേഖലകളായ കയർ നിർമ്മാണം , കള്ള് ചെത്ത് എന്നീ മേഖലകളിൽ ചെറിയൊരു ശതമാനം പേർ തൊഴിൽ ചെയ്യുന്നു.
ബീഡി തെറുപ്പ് തൊഴിൽ ചെയ്യുന്നവരിൽ നല്ലൊരു വിഭാഗം ആ മേഖലയിൽ ഉണ്ടായ പ്രതിസന്ധി മൂലം മറ്റ് തൊഴിൽ മേഖലകളിലേക്ക് മാറിയിട്ടുണ്ട്.
ദിനേശ് ബീഡിയുടെ ഒരു യൂനിറ്റ് പ്രവർത്തിക്കുന്നതിൽ പത്ത് വർഷം മുമ്പ് വരെ ഇരിന്നൂറിലധികം തൊഴിലാളികൾ ഉണ്ടായിരിന്നു.
നിലവിൽ 38 തൊഴിലാളികൾ ജോലിചെയ്യുന്നുണ്ട്.
മറ്റൊരു പ്രധാന തൊഴിൽ മേഖലയാണ് കെട്ടിട നിർമ്മാണ മേഖല.
ഏകദേശം എഴുന്നൂറോളം പേർ ഈ മേഖലിയിൽ തൊഴിൽ ചെയ്യുന്നുണ്ട്.
പൂർണ്ണമായും കാർഷികവൃത്തിയിൽ ഏർപ്പെട്ട 32 കുടുംബങ്ങൾ ആണുള്ളത്.
ഫുഡ്‌ കോർപ്പറേഷൻ ഓഫ് ഇന്ത്യയുടെ ജില്ലാ ആസ്ഥാനവും സംഭരണശാലയും ഉള്ളതിൽ നേരിട്ടും അല്ലാതെയും നൂറോളം പേർ തൊഴിലെടുക്കുന്നുണ്ട്.
വാണിജ്യ- ഗതാഗത പ്രാധാന്യം
1930-ൽ മൊയ്തുപ്പാലം പണിതതോടു കൂടിയാണ് ദേശീയപാതയിലൂടെ തലശ്ശേരിയുമായി റോഡ് ഗതാഗതം സാധ്യമാകുന്നത്.
അതിന്മുമ്പ് കൂടക്കടവ് നിന്ന് ചങ്ങാടം വഴി ധർമ്മടത്ത് ചെന്നായിരുന്നു  ഇവിടുത്തുകാര് തലശ്ശേരിയിൽ എത്തിയിരുന്നത്.
പഴയകാലത്ത് കാളവണ്ടികൾ യാത്രക്കായി ധാരാളമായി ഉപയോഗിച്ചിരുന്നു.
അയൽദേശമായ മേലൂരും, ധർമ്മടവുമായി ബന്ധപ്പെടാൻ മൂന്ന് കടത്തുകള് നിലവിലുണ്ടായിരുന്നു.
1901-ലാണ് മുഴപ്പിലങ്ങാട് വഴി ആദ്യ തീവണ്ടി കടന്ന് പോയത്.
എടക്കാട് റെയിൽവേ സ്റ്റേഷൻ സ്ഥിതി ചെയ്യുന്നത് മുഴപ്പിലങ്ങാട് ആണ്.
റോഡ് ഗതാഗതം വിപുലമാകുന്നതിന് മുമ്പ് തലശ്ശേരിയിലേക്കും മറ്റും എത്താൻ തീവണ്ടി മാർഗ്ഗവും ഇവിടുത്തുകാർ ധാരാളമായി ഉപയോഗിച്ചിരുന്നു.
അക്കാലത്ത് ഇവിടെ ധാരാളമായി ഉൽപാദിപ്പിക്കപ്പെട്ടിരുന്ന ചകിരിയും, ഉണക്കമീനും തമിഴ്നാട്ടിലേക്ക് കയറ്റി അയക്കാനായിരുന്നു എടക്കാട് റെയിൽവേ സ്റ്റേഷൻ പ്രധാനമായും ഉപയോഗിക്കപ്പെട്ടത്.
ബ്രിട്ടീഷ് - മാഹി ബസ് സർവീസ് കമ്പനിയാണ് ആദ്യത്തെ ബസ് സർവീസ് ഇതിലൂടെ നടത്തിയിരുന്നത്.
1958-ൽ നിർമ്മിച്ച കുളം-കടവ് റോഡാണ് പഞ്ചായത്ത് നിർമ്മിച്ച ആദ്യ റോഡ്.
മുഴപ്പിലങ്ങാടിനെയും ധർമ്മടത്തെയും ബന്ധിപ്പിക്കുന്ന മറ്റൊരു പ്രധാന പാലമാണ് മമ്മാക്കുന്ന് പാലം.
മുഴപ്പിലങ്ങാടിന് ഏറ്റവും അടുത്തുള്ള പട്ടണം 7 കി.
മീ അകലെ സ്ഥിതിചെയ്യുന്ന തലശ്ശേരിയാണ് .
കണ്ണൂർ ജില്ലാ തലസ്ഥാനം മുഴപ്പിലങ്ങാടുനിന്നും ഏകദേശം 13 കി.
ദേശീയപാത 17 മുഴപ്പിലങ്ങാടിലൂടെയാണ്‌ കടന്നു പോകുന്നത്‌.
ദക്ഷിണ റെയിൽവേയിലെ മംഗലാപുരം-ഷൊർണ്ണൂർ റെയിൽപ്പാത ദേശീയപാതക്ക്‌ സമാന്തരമായി മുഴപ്പിലങ്ങാടിലൂടെ കടന്നുപോകുന്നു.
എടക്കാട് റെയിൽവേ സ്റ്റേഷനിൽ എക്സ്പ്രസ്‌ തീവണ്ടികൾക്ക്‌ സ്റ്റോപ്പ്‌ നിലവിലില്ല.
തലശ്ശേരി, കണ്ണൂർ എന്നിവയാണ്‌ ഏറ്റവുമടുത്ത പ്രധാന റെയിൽവേ സ്റ്റേഷനുകൾ.
കണ്ണൂർ അന്താരാഷ്ട്ര വിമാനത്താവളം (28 കി. മീ), കോഴിക്കോട് അന്താരാഷ്ട്രവിമാനത്താവളം (105 കി. മീ) മാംഗളൂർ അന്താരാഷ്ട്രവിമാനത്താവളം (162 കി. മീ) എന്നിവയാണ്‌ ഏറ്റവുമടുത്ത വിമാനത്താവളങ്ങൾ.
ഏകദേശം 7.5 ചതുരശ്ര കിലോമീറ്റർ വിസ്തൃതിയിൽ 4500 ഓളം കുടുംബങ്ങളിലായി 24000-ത്തിലധികം ജനങ്ങൾ തിങ്ങിപ്പാർക്കുന്ന ജനസാന്ദ്രത കൂടിയ പ്രദേശമാണ് മുഴപ്പിലങ്ങാട്.
സ്ത്രീ-പുരുഷാനുപാതവും സാക്ഷരതാ നിരക്കും സംസ്ഥാന ശരാശരിയേക്കാൾ കൂടുതലാണ് ഇവിടെ.
പുരുഷ സാക്ഷരത 98% ആണ്.
ജനസംഖ്യയിൽ 53.67% മുസ്ലീങ്ങളും 45.75% ഹിന്ദുക്കളും 0.32% ക്രിസ്ത്യാനികളുമാണ്.
പ്രധാന ജനവാസ കേന്ദ്രങ്ങൾ പാച്ചാക്കര ധർമ്മക്കുളം മലയ്ക്കുതാഴെ കച്ചേരിമെട്ട പുതിയതെരു കണ്ണൻവയൽ ഇളവന മമ്മാക്കുന്ന് തെക്കെകുന്നുംമ്പ്രം (ലക്ഷം വീട് കോളനി) പള്ളിപ്രം മഠം (ലക്ഷം വീട് കോളനി) മുല്ലപ്പ്രം ചിറാളകണ്ടി കൂടക്കടവ് തെറിമ്മൽ കെട്ടിനകം പ്രധാന സ്ഥാപനങ്ങൾ പൊതുവിദ്യാഭ്യാസ സ്ഥാപനങ്ങൾ മുഴപ്പിലങ്ങാട്  ഗവൺമെന്റ് ഹയർ സെക്കന്ററി സ്ക്കൂൾ മുഴപ്പിലങ്ങാട്  ഗവൺമെന്റ് ഹയർ സെക്കന്ററി സ്ക്കൂൾ ഗവൺമെന്റ് എൽ.പി. സ്ക്കൂൾ, മുഴപ്പിലങ്ങാട് (മുല്ലപ്രം) മുഴപ്പിലങ്ങാട് യു.പി. സ്ക്കൂൾ മുഴപ്പിലങ്ങാട് സൗത്ത് യു.പി. സ്ക്കൂൾ മുഴപ്പിലങ്ങാട് ഈസ്റ്റ് എൽ.പി. സ്ക്കൂൾ (പടന്നക്കണ്ടി സ്ക്കൂൾ) മുഴപ്പിലങ്ങാട് എൽ.പി. സ്ക്കൂൾ (മഠം) മുഴപ്പിലങ്ങാട് വെസ്റ്റ് എൽ.പി. സ്ക്കൂൾ (പാച്ചാക്കര) മൗനത്തുൽ ഇസ്ലാം എൽ.പി. സ്ക്കൂൾ മമ്മാക്കുന്ന് വെസ്റ്റ് എൽ.പി. സ്ക്കൂൾ സർക്കാർ - പൊതുമേഖലാ സ്ഥാപനങ്ങൾ എടക്കാട് തീവണ്ടിനിലയം ഫുഡ് കോർപ്പറേഷൻ ഓഫ് ഇന്ത്യ കണ്ണൂർ ജില്ലാ ആസ്ഥാനം ഗോഡൗൺ എടക്കാട് പോലീസ് സ്റ്റേഷൻ ബി.എസ്.എൻ.എൽ എടക്കാട് എക്സ്ചേഞ്ച് കാനറ ബാങ്ക് മുഴപ്പിലങ്ങാട് ശാഖ പ്രാഥമിക ആരോഗ്യ കേന്ദ്രം മത്സ്യഭവൻ കൃഷിഭവൻ മൃഗാശുപത്രി എടക്കാട് തീവണ്ടിനിലയം പ്രധാന ആരാധനാലയങ്ങൾ ശ്രീ പോർക്കലി കാവ് ഹൈന്ദവ ആരാധനാലയങ്ങൾ ശ്രീ കൂർമ്പ കാവ് മുഴപ്പിലങ്ങാട് ഭഗവതി ക്ഷേത്രം തെക്കേക്കുന്നുമ്പ്രം ശിവക്ഷേത്രം ശ്രീ പോർക്കലി കാവ് മലാവിൽ മുത്തപ്പൻ മടപ്പുര പുതിയതെരു ഗണപതി മണ്ഡപം പഴയതെരു ഗണപതി മണ്ഡപം അയ്യപ്പൻ കോട്ടം മുസ്ലീം ആരാധനാലയങ്ങൾ സീതിയുടെ പള്ളി ബദർ പള്ളി മുല്ലപ്രം ജുമാമസ്ജിദ് കെട്ടിനകം ജുമാമസ്ജിദ് ശാദുലീയ ജുമാമസ്ജിദ് മണപ്പുറം പള്ളി മണൽ പള്ളി മമ്മാക്കുന്ന് ജുമാമസ്ജിദ് പഞ്ചായത്ത് സ്മശാനം
1950 കളുടെ അവസാനം വരെ ഈ ദേശത്തുള്ള ബഹുഭൂരിപക്ഷം ജനങ്ങളും ഭൂരഹിതരായിരിന്നു.
ജന്മി-കുടിയാൻ വ്യവസ്ഥ സുശക്തമായിരിന്ന ആ കാലഘട്ടത്ത് മരിച്ചവരെ സംസകരിക്കാൻ ജന്മിയുടെ കാരുണ്യം തേടേണ്ടിയിരിന്നു.
ഈ സാഹചര്യത്തിലാണ് പ്രദേശത്ത് ഒരു പൊതു സ്മശാനം വേണമെന്ന ആശയം ഉദിക്കുന്നത്.
1957 ൽ സ്മശാനം രൂപീകരിക്കുന്നതിന് വേണ്ടി ഒരു ജനകീയ കമ്മിറ്റി രൂപീകരിക്കപ്പെട്ടു.
കടലിനോട് ചേർന്ന് പുറമ്പോക്ക് ഭൂമി സ്മശാനത്തിനായി നീക്കിവയ്ക്കുന്നതിന് ആ കാലത്തെ പ്രമാണിമാരായ ചിലർ കടുത്ത എതിർപ്പുകൾ ഉർത്തിയിരിന്നു.
എന്നാൽ അന്നത്തെ സ്ഥലം എം.എൽ.എ.യും വ്യവസായ മന്ത്രിയുമായിരുന്ന ശ്രീ. കെ.പി. ഗോപാലന്റ ശ്രമഫലമായി സ്ഥലം അനുവദിച്ചു കിട്ടി.
2.15  ഏക്കർ വ്യാപിച്ചുകിടക്കുന്നതാണ് വിശാലമായ ഈ സ്മശാനം .
മുഴപ്പിലങ്ങാട്  കൂടാതെ ധർമ്മടം , കടമ്പൂർ , തേട്ടട എന്നീ പ്രദേശത്തുള്ളവരും ഈ സ്മശാനം ഉപയോഗപ്പെടുത്തി വരുന്നുണ്ട്.
മുഴപ്പിലങ്ങാട് സ്മശാനം സഹകരണ സ്ഥാപനങ്ങൾ മുഴപ്പിലങ്ങാട് സർവ്വീസ് സഹകരണ ബാങ്ക് ചൊവ്വ കോ-ഓപ്പറേറ്റീവ് റൂറൽ ബാങ്ക്, മുഴപ്പിലങ്ങാട് ശാഖ ക്ഷീര വ്യവസായ സഹകരണ സംഘം കോ-ഒപ്പറേറ്റീവ് വനിതാ ബാങ്ക് സഹകരണ നീതി സ്റ്റോർ കലാ-കായിക-സാംസ്കാരിക സ്ഥാപനങ്ങൾ മഹാദേവ ദേശായി സ്മാരക വായനശാല ഗ്രന്ഥാലയം
ഗാന്ധിജിയുടെ സെക്രട്ടറി ആയിരുന്ന മഹാദേവ ദേശായി 1942ൽ അന്തരിച്ചതിനെ തുടർന്ന് അദ്ദേഹത്തിന്റെ സ്മാരകമായി 1944ൽ കുളം ബസാറിൽ ആരംഭിച്ചു.
പിന്നീട് പഞ്ചായത്ത് ഏറ്റെടുത്ത് പരിഷ്കരിച്ച് പഞ്ചായത്ത് സാംസ്കാരികനിലയമാക്കി മാറ്റി.
കണ്ണൻ വൈദ്യൻ സ്മാരക വായനശാല ഗ്രന്ഥാലയം
വടക്കേ മലബാറിലെ പ്രസിദ്ധ വൈദ്യൻ ആയിരുന്ന കാടാച്ചിറ കണ്ണൻ ഗുരിക്കളുടെ സ്മാരകമായി 1953 ൽ എടക്കാട് റെയിൽവേ സ്റ്റേഷന് മുൻവശത്ത് സ്ഥാപിതമായി.
മുഴപ്പിലങ്ങാടിന്റെ വിദ്യാഭ്യാസ-സാമൂഹ്യ-സാംസ്കാരിക മേഖലകളിൽ ഗണ്യമായ സ്വാധീനം ചെലുത്തിയ പ്രധാന സ്ഥാപനം.
നിലവിൽ കേരള സ്റ്റേറ്റ് ലൈബ്രറി കൗൺസിൽ അംഗത്വമുള്ള 'എ' ഗ്രേഡ് ലൈബ്രറി ആണ്.
സ: കെ.പി.ഗോവിന്ദൻ സ്മാരക സാംസ്കാരിക കേന്ദ്രം
1970 ന് മുമ്പ് യു.ടി.സി.ക്ക് സമീപം സ്ഥാപിതമായി.
ബാലൻ സ്മാരക സ്പോർട്ട്സ് ക്ലബും വായനശാലയും പ്രവർത്തിക്കുന്നുണ്ട്.
സി.പി.ഐ.(എം) മുഴപ്പിലങ്ങാട് ലോക്കൽ കമ്മിറ്റി ഓഫീസ് പ്രവർത്തിക്കുന്നത് ഈ കെട്ടിടത്തിലാണ്.
ബ്രദേഴ്സ് സ്പോർട്ട്സ് ക്ലബ്
1972 ൽ പ്രവർത്തനം തുടങ്ങിയ ബ്രദേഴ്സ് സ്പോർട്ട്സ് ക്ലബ് മുഴപ്പിലങ്ങാടിന്റെ കായിക ചരിത്രത്തിൽ കാര്യമായ സ്വാധീനം ചെലുത്തിയിട്ടുണ്ട്.
സ്പോർട്സ് കൺസിൽ അംഗീകാരമുണ്ട്.
സംസ്കാര വായനശാല ഗ്രന്ഥാലയം
മുഴപ്പിലങ്ങാട് കടവിന് സമീപം 1986 ൽ സ്ഥാപിതമായി.
കേരള സ്റ്റേറ്റ് ലൈബ്രറി കൗൺസിൽ അംഗത്വമുള്ള 'ബി' ഗ്രേഡ് ലൈബ്രറിയാണ്.
നാടൻ കലകളെ പരിപോഷിപ്പിക്കുന്നതിനായി വർഷംതോറും കോൽക്കളി പരിശീലനവും പ്രദർശനങ്ങളും സംഘടിപ്പിക്കാറുണ്ട്.
സംസ്കാര കോൽക്കളി പരിശീലനം.
എവർഗ്രീൻ റിക്രിയേഷൻ ക്ലബ്
1982ൽ സ്ഥാപിതമായി.
കണ്ണൂർ ജില്ലയിലെ പ്രശസ്തമായ ഫുട്ബോൾ ക്ലബ്.
ജില്ലാ സീനിയർ ഡിവിഷൻ ഫുട്ബോൾ ലീഗ് ചാമ്പ്യൻഷിപ്പ് നേടിയിട്ടുണ്ട്.
ക്ലബിന് കീഴിൽ സൂപ്പർ ബോയ്സ് എന്ന സെവൻസ് ഫുട്ബോൾ ടിം പ്രവർത്തിക്കുന്നുണ്ട്.
ഗ്രാമത്തിലെ പൊതു കളിസ്ഥലം, കച്ചേരിമെട്ട യുവധാര കലാ-സാംസ്കാരിക കേന്ദ്രം
1986 ൽ കണ്ണൻ വയലിന് സമീപം സ്ഥാപിതമായി.
ഇതിന് കീഴിൽ കാണി ശങ്കരൻ സ്മാരക വായനശാല ഗ്രന്ഥാലയം ആരംഭിച്ച് പ്രവർത്തിക്കുന്നുണ്ട്.
വി.പി.ആർ. ആർട്സ് സ്പോർട്സ് ക്ലബ്
1991 ൽ കുടക്കടവ് പ്രദേശത്ത് സ്ഥാപിതമായി.
നെഹ്റു യുവകേന്ദ്ര യിൽ അംഗത്വമുണ്ട്.
യങ് ഫൈറ്റേർസ് ആർട്ട്സ് സ്പോർട്സ് ക്ലബ്
ശ്രീ നാരായണ മഠത്തിന് സമീപം സ്ഥിതി ചെയ്യുന്നു.
അംബേദ്കർ ലൈബ്രറി
ശ്രീ നാരായണ മഠത്തിന് സമീപം 2013ൽ സ്ഥാപിതമായി.
പഞ്ചായത്തിലെ സജീവ ഗ്രന്ഥശാലകളിൽ ഒന്ന്.
യോർക്ഷെയർ സ്പോർട്സ് ക്ലബ്
മുഴപ്പിലങ്ങാട് യു.പി.സ്കൂളിന് സമീപം പ്രവർത്തിക്കുന്നു.
ശ്രീ നാരായണ മഠം എ.കെ.ജി. സ്മാരക സാംസ്കാരിക കേന്ദ്രം ദേശോദ്ധാരണ വായനശാല, പാച്ചാക്കര സൗഹാർദ്ദ ആർട്ട്സ് സ്പോർട്സ് ക്ലബ് രാജീവ്ജി മെമ്മോറിയൽ സാംസ്കാരിക കേന്ദ്രം അക്ഷര കലാ-സാംസ്കാരിക കേന്ദ്രം ദീപ്തി സാംസ്കാരിക കേന്ദ്രം ദൃശ്യ കലാ-സാംസ്കാരിക വേദി പ്രധാന രാഷ്ട്രീയ പാർട്ടികൾ ഭാരതീയ ജനതാ പാർട്ടി (BJP) ഇന്ത്യൻ നാഷണൽ കോൺഗ്രസ്സ് (INC) കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) (CPIM) കമ്മ്യൂണിസ്റ്റ് പാർട്ടി ഓഫ് ഇന്ത്യ (CPI) ഇന്ത്യൻ യൂണിയൻ മുസ്ലിം ലീഗ് (IUML) ചിത്രശാല മുഴപ്പിലങ്ങാട് ഡ്രൈവിംഗ് ബീച്ച്.
മുഴപ്പിലങ്ങാട് ബീച്ച് ഫസ്റ്റിവൽ ദൃശ്യം മുഴപ്പിലങ്ങാട് ബീച്ച് ഫസ്റ്റിവൽ കാലത്തെ സഞ്ചാരികൾ മറ്റൊരു ദൃശ്യം കടപ്പുറത്തിനടുത്ത് കൈത കായ്ച്ചുനിക്കുന്നു കടപ്പുറത്തിൻറെ മറ്റൊരു ദൃശ്യം ധർമ്മടം തുരുത്ത് മുഴുപ്പിലങ്ങാട് ബീച്ച്മ റ്റൊരു ദൃശ്യം കടപ്പുറത്തെ പച്ചപ്പ് ബീച്ചിലെ സൂര്യാസ്തമനം ബീച്ചിൽ സംഘടിപ്പിക്കാറുള്ള സാഹസിക വിനോദ പരിപാടികൾ അഞ്ചരക്കണ്ടി പുഴ ഗ്രാമക്കാഴ്ചകൾ ഗ്രാമത്തിലെ പഴയ തലമുറ അഞ്ചരക്കണ്ടി പുഴ ഇവയും കാണുക കണ്ണൂർ ധർമ്മടം ദ്വീപ് മുഴപ്പിലങ്ങാട് ബീച്ച്
Muzhappilangad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എന്റെ ഗ്രാമം Archived 2011-01-26 at the Wayback Machine .
അവലംബം ↑ ↑ കേരള ഗസറ്റ്, 2015 ജൂലൈ 22.
വാല്യം 4, No. 1741 ↑ കേരള സർക്കാർ, വനം വന്യജീവി (സി) വകുപ്പ്.
GO (P) നമ്പർ 53/2015/വനം.
↑ http://www.wikivillage.in/town/kerala/kannur/edakkad/muzhappilangad%5Bപ്രവർത്തിക്കാത്ത+കണ്ണി%5D ↑ http://www.census2011.co.in/data/town/627249-muzhappilangad-kerala.html
സ്ഥാനം : 11°48′N, 75°27′E
മുഴപ്പിലങ്ങാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Muzhappilangad_Gramapanchayath മുഴപ്പിലങ്ങാട് ഗ്രാമപഞ്ചായത്ത് മുഴപ്പിലങ്ങാട് ഗ്രാമപഞ്ചായത്ത് 11°48′00″N 75°27′00″E ﻿ / ﻿ 11.7999777°N 75.4499817°E ﻿ / 11.7999777; 75.4499817 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ധർമ്മടം ലോകസഭാ മണ്ഡലം കണ്ണൂർ ഭരണസ്ഥാപനങ്ങൾ പഞ്ചായത്ത് പ്രസിഡന്റ് എം.പി. ഹാബീസ് വൈസ് പ്രസിഡന്റ് സെക്രട്ടറി വിസ്തീർണ്ണം 7.19 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 23,709 ജനസാന്ദ്രത 3297/ ച.
മീ കോഡുകൾ • തപാൽ • ടെലിഫോൺ 670662 +0497 സമയമേഖല UTC +5:30 പ്രധാന ആകർഷണങ്ങൾ മുഴപ്പിലങ്ങാട് ബീച്ച്
കണ്ണൂർ ജില്ലയിലെ , കണ്ണൂർ താലൂക്കിലെ തലശ്ശേരി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മുഴപ്പിലങ്ങാട് ഗ്രാമപഞ്ചായത്ത് .
മുഴപ്പിലങ്ങാട് വില്ലേജ് മാത്രം ഉൾപ്പെടുന്ന ഈ ഗ്രാമപഞ്ചായത്തിനു 7.19 ചതുരശ്ര കിലോമീറ്റർ വിസ്തീർണ്ണമുണ്ട്.
ഈ  പഞ്ചായത്തിന്റെ അതിർത്തികൾ വടക്ക് കണ്ണൂർ , കടമ്പൂർ , പെരളശ്ശേരി തെക്ക് ധർമ്മടം , പടിഞ്ഞാറ് അറബിക്കടൽ ,കിഴക്ക് ധർമ്മടം , പിണറായി എന്നിവയാണ്.
1954 ലാണ് മുഴപ്പിലങ്ങാട് ഗ്രാമപഞ്ചായത്ത് ഔദ്യോഗികമായി നിലവിൽ വന്നത്.
1955-ലാണ് ആദ്യത്തെ ഭരണസമിതി നിലവിൽ വന്നത്.
വാർഡുകൾ പച്ചാക്കര മലക്ക് താഴെ ധർമകുളം കണ്ണൻവയൽ മമ്മാക്കുന്ന് തെക്കുംപുറം ശ്രീകൂർമ്പകാവ്‌ ശ്രീനാരായണ മഠം മുള്ളപ്രം കുഞ്ഞിപ്പുഴ ദീപ്തീ സുരഭി നീരൊഴുക്ക് കെട്ടിനകം ഡിസ്പെൻസറി പഞ്ചായത്ത് ഭരണസമിതി
പ്രസിഡണ്ട് : എം. പി. ഹാബിസ് [CPI(M)] വൈസ് പ്രസിഡണ്ട് : കെ. സിന്ധു [CPI(M)]
അംഗങ്ങൾ ഹമീദ് മാസ്റ്റർ (IUML) കെ. അജിത്ത് കുമാർ [CPI(M)] എം. ബാബു [CPI(M)] എ. സി. നസീർ [CPI(M)] കെ. പി. ലത [CPI(M)] കെ. ലക്ഷ്മി [CPI(M)] കെ. സ്മിത (INC) കെ. കമലാക്ഷി [CPI(M)] പി. ഉഷ [CPI(M)] ടി. വി. റോജ [CPI(M)] സി. ശാന്ത [CPI(M)] കെ. കാർത്ത്യായനി [CPI(M)] കുനോത്ത് ബാബു [CPI(M)] പ്രധാനപ്പെട്ട പൊതു സ്ഥാപനങ്ങൾ എടക്കാട് റെയിൽവേ സ്റ്റേഷൻ, ഫുഡ് കോർപ്പറേഷൻ ഓഫ് ഇന്ത്യ (ജില്ലാ ആസ്ഥാനം) എടക്കാട് പോലീസ് സ്റ്റേഷൻ ബി.എസ്.എൻ.എൽ എടക്കാട് എക്സ്ചേഞ്ച് കാനറ ബാങ്ക് (മുഴപ്പിലങ്ങാട് ശാഖ ) വിദ്യാഭ്യാസ സ്ഥാപനങ്ങൾ ഗവ: ഹയർ സെക്കന്ററി സ്ക്കൂൾ, മുഴപ്പിലങ്ങാട്.
ഗവ: എൽ.പി. സ്ക്കൂൾ, (മുല്ലപ്രം) മുഴപ്പിലങ്ങാട് യു.പി. സ്ക്കൂൾ മുഴപ്പിലങ്ങാട് സൗത്ത് യു.പി. സ്ക്കൂൾ മുഴപ്പിലങ്ങാട് ഈസ്റ്റ് എൽ.പി. സ്ക്കൂൾ (പടന്നക്കണ്ടി സ്ക്കൂൾ) മുഴപ്പിലങ്ങാട് എൽ.പി. സ്ക്കൂൾ (മഠം) മുഴപ്പിലങ്ങാട് വെസ്റ്റ് എൽ.പി. സ്ക്കൂൾ (പാച്ചാക്കര) മൗനത്തുൽ ഇസ്ലാം എൽ.പി. സ്ക്കൂൾ മമ്മാക്കുന്ന് യു.പി. സ്ക്കൂൾ മുൻ പഞ്ചായത്ത് പ്രസിഡണ്ടുമാർ കൈപ്രത്ത് കണ്ണൻ കാരണവർ സി.പി. മുഹമ്മദ് കുഞ്ഞി സി.പി. ശങ്കരൻ നായർ സി.വി. ഇബ്രാഹിം മാസ്റ്റർ പി കെ അബ്ദുൾ വാഹിദ് മാസ്റ്റർ എൻ പി നാരായണൻ എ.പി. ഉമൈബാൻ എം.കെ. വാഹിദ വസന്ത വി. പ്രഭാകരൻ കെ.സിന്ധു ഇതും കാണുക മുഴപ്പിലങ്ങാട് മുഴപ്പിലങ്ങാട് കടപ്പുറം കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം ↑ ↑
രാജീവ് (നടൻ) ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2024 ജനുവരി ) ( Learn how and when to remove this message )
പ്രധാനമായും തമിഴ് സിനിമകളിൽ ശ്രദ്ധ കേന്ദ്രീകരിക്കുന്ന ഒരു ഇന്ത്യൻ നടനാണ് രാജീവ് .
ഉസ്താദ് , എഫ്‌ഐആർ , സത്യം , കളക്ടർ എന്നീ ഹിറ്റ് ചിത്രങ്ങളിലൂടെ മലയാളത്തിലും അദ്ദേഹം വേഷങ്ങൾ ചെയ്തു.
1999 ലെ ക്രൈം ത്രില്ലർ ചിത്രമായ എഫ്‌ഐആറിലെ നരേന്ദ്ര ഷെട്ടി എന്ന വില്ലൻ വേഷത്തിലൂടെയാണ് അദ്ദേഹം പ്രധാനമായും ശ്രദ്ധിക്കപ്പെട്ടത്.
മധുരയിലാണ് രാജീവ് ജനിച്ചത്.
അച്ഛൻ ബാലസുബ്രഹ്മണ്യ മുതലിയാർ ഇന്ത്യൻ ടെലിഫോൺ ഇൻഡസ്ട്രീസ്, ബെംഗളൂരു-560016-ൽ ജോലി ചെയ്തുവരികയായിരുന്നു.
അമ്മ രാജേശ്വരി അമ്മാളായിരുന്നു.
ബെംഗളൂരു-560016-ലെ ഐടിഐ വിദ്യാ മന്ദിറിലാണ് പഠിച്ചത്.
മാതാപിതാക്കളുടെ മരണശേഷം ആരെയും വിവാഹം കഴിക്കാൻ രാജീവ് വിസമ്മതിച്ചെങ്കിലും സഹോദരങ്ങളുടെ നിർബന്ധത്തെത്തുടർന്ന് സമ്മതിച്ചു.
റാണിയെ വിവാഹം കഴിച്ച അദ്ദേഹത്തിന് മീന കാമാക്ഷി എന്ന മകളും കിരൺ സൂര്യ എന്ന മകനുമുണ്ട്.
സിനിമയിൽ അഭിനയിക്കാനുള്ള ഓഡിഷനാണ് രാജീവ് അപേക്ഷിച്ചത്.
ഓഡിഷൻ സമയത്ത് അദ്ദേഹത്തിന് ധാരാളം പോരാട്ടങ്ങളും തിരസ്കരണങ്ങളും നേരിടേണ്ടി വന്നു.
അവസരങ്ങൾ കുറവായതിനാൽ താജ് കോറമാണ്ടൽ ഹോട്ടലിൽ വെയിറ്ററായി ജോലി ചെയ്തു.
ഹോട്ടലിലെ മത്സരത്തിൽ നൃത്തം ചെയ്തതിന് ഒന്നാം സമ്മാനം കിട്ടി; സിനിമയിൽ വീണ്ടും ഭാഗ്യം പരീക്ഷിക്കണമെന്ന് സുഹൃത്തുക്കൾ അയാളോട് നിർബന്ധിച്ചു.
ഒരു ഡബ്ബിംഗ് സ്റ്റുഡിയോയിൽ വച്ചാണ് രാജീവ് തന്റെ സഹപാഠിയായ തെലുങ്ക് നടൻ രാജേന്ദ്ര പ്രസാദിനെ കണ്ടത്.
രാജീവിനെ കണ്ട മലയാള നടൻ രവീന്ദ്രൻ ഒരു തലൈ രാഗത്തിൽ തന്റെ ശബ്ദം ഡബ്ബ് ചെയ്യാൻ ആവശ്യപ്പെട്ടു.
രാജീവ് സന്തോഷത്തോടെ ഓഫർ സ്വീകരിച്ചു , ആ സിനിമയുടെ സംവിധായകൻ ടി. രാജേന്ദർ, രാജീവിനെ ഡബ്ബിംഗ് ആർട്ടിസ്റ്റായി തിരഞ്ഞെടുത്തു.
വസന്ത അഴീപ്പുകളിൽ രവീന്ദ്രന് വേണ്ടി അദ്ദേഹം വീണ്ടും ഡബ്ബ് ചെയ്തു.
ടി.രാജേന്ദർ അദ്ദേഹത്തിന് റെയിൽ പയനങ്ങളിൽ ഒരു സാഡിസ്റ്റ് ഭർത്താവായി അഭിനയിക്കാൻ അവസരം നൽകി.
പിന്നീട് പാലൈവനച്ചോലൈയിൽ നാല് നായകന്മാരിൽ ഒരാളായി അഭിനയിച്ചു.
അവൾ ഒരു തുടർക്കഥയുടെ കന്നഡ റീമേക്കായ കെ. ബാലചന്ദറിന്റെ ബെങ്കിയല്ലി അരളിദ ഹൂവിൽ മദ്യപാനിയായ സഹോദരന്റെ വേഷവും അദ്ദേഹം ചെയ്തിട്ടുണ്ട്.
അദ്ദേഹത്തിന്റെ സിനിമകളിൽ ഇവ ഉൾപ്പെടുന്നു: നടൻ മലയാളം ഇലവംകോട് ദേശം (1998) - ഉണ്ണിക്കോമൻ ഉസ്താദ് (1999) - യൂസഫ് ഷാ FIR (1999) - നരേന്ദ്ര ഷെട്ടി റിലാക്സ് (2004) സത്യം (2004) - മന്ത്രി മാമ്പിള്ളി മാധവൻ മേനോൻ ഉദയം (2004) - സി.ഐ. അക്ബർ സലിം കളക്ടർ (2011) അവലംബങ്ങൾ ↑ ↑ ↑ ↑ ↑ ↑
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് രാജീവ്
രാജീവ് ഗാന്ധി ഇംഗ്ലീഷ് വിലാസം https://ml.wikipedia.org/wiki/Rajiv_Gandhi
രാജീവ് രത്ന ഗാന്ധി ( ഓഗസ്റ്റ് 20 , 1944 - മേയ് 21 , 1991 ) ഇന്ത്യയുടെ ആറാമത്തെ പ്രധാനമന്ത്രിയായിരുന്നു (1984–1989) .
ഫിറോസ് ഗാന്ധിയുടെയും ഇന്ദിരാ ഗാന്ധിയുടേയും മൂത്ത മകനായ രാജീവ്, നാല്പതാമത്തെ വയസ്സിൽ പ്രധാനമന്ത്രി സ്ഥാനത്തെത്തി.
ഇന്ത്യയിലെ ഏറ്റവും പ്രായം കുറഞ്ഞ പ്രധാനമന്ത്രി എന്ന നേട്ടം കൈവരിച്ചു .
മരണാനന്തരം 1991 ൽ  രാജ്യം ഒരു പൗരനു നൽകുന്ന പരമോന്നത ബഹുമതിയായ ഭാരതരത്ന പുരസ്കാരം നൽകി ആദരിച്ചു .
കേംബ്രിഡ്ജിലെ ട്രിനിറ്റി കോളേജിലും, ലണ്ടനിലെ ഇംപീരിയൽ കോളേജിലുമായി പഠനം നടത്തിയെങ്കിലും ബിരുദം പൂർത്തിയാക്കാൻ കഴിഞ്ഞിരുന്നില്ല .
കേംബ്രിഡ്ജിലെ പഠനസമയത്ത് പരിചയപ്പെട്ട ഇറ്റാലിയൻ വംശജയായ സോണിയാ മൈനോ എന്ന പെൺകുട്ടിയെ പിന്നീട് വിവാഹം കഴിച്ചു .
പിന്നീട് രാജീവ് ഇന്ത്യൻ എയർലൈൻസിൽ വൈമാനികനായി ഉദ്യോഗത്തിൽ ചേർന്നു.
നെഹ്രു കുടുംബത്തിന്റെ രാഷ്ട്രീയത്തിൽ രാജീവ് തീരെ തൽപ്പരനായിരുന്നില്ല .
എന്നാൽ സഞ്ജയ് ഗാന്ധിയുടെ മരണത്തോടെ രാജീവ് പൊതുരംഗത്തേക്ക് വരികയുണ്ടായി .
ഇന്ദിരയുടെ മരണത്തോടെ രാജീവിനെ കോൺഗ്രസ് നേതൃത്വം പ്രധാനമന്ത്രി സ്ഥാനത്തേക്ക് നാമനിർദ്ദേശം ചെയ്തു.
1984 ലെ പൊതു തിരഞ്ഞെടുപ്പിൽ ഇന്ത്യൻ പാർലിമെന്റ് കണ്ട ഏറ്റവും വലിയ ഭൂരിപക്ഷത്തിൽ ഇന്ത്യൻ നാഷണൽ കോൺഗ്രസ്സിനെ രാജീവ് അധികാരത്തിലെത്തിച്ചു.
മത്സരിച്ച 491 ൽ 404  സീറ്റുകൾ കരസ്ഥമാക്കിയാണ് അത്തവണ കോൺഗ്രസ്സ് വിജയിച്ചത് .
രാജീവിന്റെ നേതൃത്വത്തിൽ ഇന്ത്യയിൽ ഒട്ടനവധി നവീന പദ്ധതികൾ നടപ്പിലാക്കുകയുണ്ടായി.
വിദ്യാഭ്യാസരംഗത്തും, ആശയവിനിമിയസാങ്കേതികവിദ്യാ രംഗത്തുമെല്ലാം പുതിയ ആശയങ്ങൾ നടപ്പിലാക്കി .
അമേരിക്കയുമായുള്ള ബന്ധങ്ങൾ മെച്ചപ്പെടുത്താനും രാജീവ് ശ്രദ്ധിച്ചു .
അയൽരാജ്യങ്ങളായ മാലിദ്വീപിലും , ശ്രീലങ്കയിലും ഉണ്ടായ ആഭ്യന്തര പ്രശ്നങ്ങളിൽ ഇന്ത്യ സൈനികമായി ഇടപെട്ടത് രാജീവിന്റെ നേതൃത്വത്തിലാണ്.
1987 ബോഫോഴ്സ് വിവാദം അദ്ദേഹത്തിന്റെ രാഷ്ട്രീയജീവിതത്തിൽ കരിനിഴൽ വീഴ്ത്തി.
1991 ലെ പൊതുതിരഞ്ഞെടുപ്പു വരെ രാജീവ് കോൺഗ്രസ്സ് പ്രസിഡന്റായി തുടർന്നു.
1991 ലെ പൊതുതിരഞ്ഞെടുപ്പു പ്രചാരണവേളയിൽ തമിഴ്നാട്ടിലെ ശ്രീപെരുംപുത്തൂരിൽ വെച്ച് എൽ.ടി.ടി.ഇ തീവ്രവാദികളാൽ വധിക്കപ്പെട്ടു .
"ഇന്ദുവിന് ഇന്നൊരു ആൺകുട്ടി ജനിച്ചു,ഇരുവരും സുഖമായിരിക്കുന്നു. ഞാനൊരു മുത്തച്ഛനായി"
രാജീവ് ജനിച്ച ദിവസം ജവഹർലാൽ നെഹ്രു തന്റെ ഡയറിയിൽ രേഖപ്പെടുത്തിയത്.
ഇന്ത്യയിലെ ഏറ്റവും പ്രശസ്തമായ രാഷ്ട്രീയ കുടുംബത്തിൽ 1944 ഓഗസ്റ്റ് 20നു ബോംബെയിൽ രാജീവ് ഗാന്ധി ജനിച്ചു.
അമ്മ ഇന്ദിരാഗാന്ധിയും അച്ഛൻ ഫിറോസ് ഗാന്ധിയും വേറിട്ടുജീവിച്ചിരുന്നതുമൂലം അമ്മയുടെ കൂടെ മുത്തച്ഛന്റെ അലഹബാദിലെ വീട്ടിലാണു രാജീവ് വളർന്നുവന്നത് .
എന്നിരിക്കിലും ഒരു പിതാവിന്റെ ചുമതലകൾ എല്ലാം തന്നെ ഫിറോസ് ഭംഗിയായി ചെയ്തിരുന്നു.
കുട്ടികളുടെയൊപ്പം അവധിയാഘോഷിക്കാൻ തിരക്കുകൾക്കിടയിലും ഫിറോസ് ലക്നൗവിൽ നിന്നും പ്രയാഗിലേക്കോ,ഡെൽഹിയിലേക്കോ പറന്നെത്തുമായിരുന്നു.
രാജീവിന് പതിനാറു വയസ്സുള്ളപ്പോൾ പിതാവ് ഫിറോസ്, ഹൃദയാഘാതം വന്ന് മരണമടഞ്ഞു .
ശൈശവകാലത്തെ ഒരു ചിത്രം
നഴ്സറി ക്ലാസ്സുകൾക്കായി രാജീവിനെ അടുത്തുള്ള ശിവനികേതൻ എന്ന സ്കൂളിലാണ് ചേർത്തത്.
പിന്നീട് ഡെറാഡൂണിലുള്ള വെൽഹാം ബോയ് സ്കൂളിലും, ഡൂൺ സ്കൂളിലും ആയാണ് രാജീവ് പ്രാഥമിക വിദ്യാഭ്യാസം പൂർത്തിയാക്കിയത്.
1962 ൽ മെക്കാനിക്കൽ എഞ്ചിനീയറിംഗ് പഠിക്കുവാനായി  ലണ്ടൻ കേംബ്രിഡ്ജ് സർവ്വകലാശാലയിലെ ട്രിനിറ്റി കോളേജിൽ ചേർന്നു .
കേംബ്രിഡ്ജിൽനിന്ന്  രാജീവിന് ബിരുദം പൂർത്തിയാക്കാനായില്ല.
ലണ്ടനിൽ നിന്നും മടങ്ങി വന്ന രാജീവ് ഡെൽഹി ഫ്ലൈയിംഗ് ക്ലബിൽ ചേർന്നു .
ഒരു വൈമാനികനാവുക എന്നതായിരുന്നു രാജീവന്റെ ആഗ്രഹം.
ലണ്ടൻ കാലഘട്ടത്ത് തന്നെ ഒരു വൈമാനികനാകാനുള്ള സ്വപ്നങ്ങൾ രാജീവിനുണ്ടായിരുന്നു എന്ന് സോണിയാ ഗാന്ധി ഓർമ്മിക്കുന്നു .
മികച്ച ഒരു വൈമാനികനായാണ് രാജീവ് തന്റെ പരിശീലനം പൂർത്തിയാക്കിയത്.
കേംബ്രിഡ്ജിലെ പഠനകാലത്ത് ലണ്ടനിൽ‌വെച്ചാണ് സോണിയ മൈനോ എന്ന ഇറ്റലിക്കാരിയായ യുവതിയുമായി പ്രണയത്തിലാവുന്നത്.
അവർ 1969 -ൽ വിവാഹിതരായി.
സോണിയയുടെ കുടുംബത്തിനും ഇന്ദിരാഗാന്ധിക്കും ഈ വിവാഹത്തിൽ താല്പര്യമില്ലായിരുന്നു എന്നു പറയപ്പെടുന്നു.
ഒരു പ്രബലമായ രാഷ്ട്രീയ കുടുംബവുമായി, പ്രത്യേകിച്ച് ഇന്ത്യയിലെ പ്രഥമ കുടുംബവുമായി, ഒരു ബന്ധം സോണിയയുടെ കുടുംബം ആഗ്രഹിച്ചില്ല.
രാജീവ് ഒരു ഇന്ത്യൻ പെൺകുട്ടിയെ വിവാഹം ചെയ്യണം എന്നതായിരുന്നത്രെ ഇന്ദിരയുടെ ആഗ്രഹം.
പക്ഷേ രാജീവിന്റേയും സോണിയയുടേയും വിവാഹനിശ്ചയ വാർത്ത വളരെ സന്തോഷത്തോടെയാണ് ഇന്ദിര തന്നെ വിളിച്ചറിയിച്ചതെന്ന് നെഹ്രുവിന്റെ സഹോദരിയായിരുന്ന വിജയലക്ഷ്മി പണ്ഡിറ്റ് ഓർമ്മിക്കുന്നു .
ഇന്ത്യയിൽ മടങ്ങിയെത്തിയ രാജീവ് ഗാന്ധി ഇന്ത്യൻ എയർലൈൻസിൽ ഒരു വൈമാനികനായി ജോലിയിൽ പ്രവേശിച്ചു.
ശാന്തസ്വഭാവിയായ രാജീവ് രാഷ്ട്രീയത്തിൽ വലിയ താല്പര്യം കാട്ടിയില്ല.
എന്നാൽ അനുജൻ സ‌ഞ്ജയ് ഗാന്ധി അമ്മയുടെ വലംകയ്യും അധികാരം ആസ്വദിക്കുന്ന പ്രകൃതക്കാരനുമായിരുന്നു.
അടിയന്തരാവസ്ഥക്കാലത്ത് ഒരു മന്ത്രിപോലുമല്ലായിരുന്ന സഞ്ജയ് ഗാന്ധിയുടെ വാഹനം കടന്നുപോകുമ്പോൾ ദില്ലിയിലെ റോഡുകൾ മണിക്കൂറുകളോളം ഒഴിച്ചിടുക പതിവായിരുന്നു.
അടിയന്തരാവസ്ഥാ കാലത്ത് സഞ്ജയ്  ഇന്ദിരാ ഗാന്ധിയുടെ വലംകൈയ്യായി പ്രവർത്തിച്ചിരുന്നു .
ഇന്ദിരാഗാന്ധിയും സഞ്ജയ് ഗാന്ധിയെ തന്റെ പിൻ‌ഗാമിയായി കരുതിയിരുന്നു.
എന്നാൽ 1980 -ൽ സ്വയം പറപ്പിച്ച സ്വകാര്യ വിമാനം തകർന്നു സഞ്ജയ് ഗാന്ധി കൊല്ലപ്പെട്ടപ്പോൾ രാജീവ് ഗാന്ധിക്ക് വിമുഖമായിട്ടാണെങ്കിലും രാഷ്ട്രീയപ്രവേശനം നടത്തേണ്ടിവന്നു .
സഞ്ജയിന്റെ മരണത്തോടെ നെഹ്രു കുടുംബത്തിൽ ചില അസ്വാരസ്യങ്ങൾ ഉടലെടുത്തു.
സഞ്ജയിന്റെ ഭാര്യ മനേകാ ഗാന്ധി നമ്പർ 1 സഫ്ദർജംഗ് എന്നു പേരുള്ള പ്രധാനമന്ത്രിയുടെ വസതിയിൽ നിന്നും താമസം മാറ്റുകയുണ്ടായി .
1981 ഫെബ്രുവരിയിൽ രാജീവ് ഗാന്ധി ഉത്തർപ്രദേശിലെ അമേഥി യിൽ നിന്ന് ലോക്‌സഭയിലേക്ക് തിരഞ്ഞെടുക്കപ്പെട്ടു .
സഞ്ജയ് ഗാന്ധിയുടെ മണ്ഡലമായിരുന്നു അമേഥി.
തൊട്ടുപിന്നാലെ തന്നെ യൂത്ത് കോൺഗ്രസ് അദ്ധ്യക്ഷനായും തിരഞ്ഞെടുക്കപ്പെട്ടു.
ഭാര്യ സോണിയയ്ക്കും രാജീവിന്റെ രാഷ്ട്രീയ പ്രവേശനത്തിൽ താല്പര്യം ഇല്ലായിരുന്നു.
ഇതേ സമയത്ത് രാജീവ് 1982 ലെ ഏഷ്യൻ ഗെയിംസ് സംഘാടക സമിതിയിലും അംഗമായിരുന്നു.
അദ്ദേഹത്തിന്റെ സുഹൃത്തും കായികവകുപ്പു മന്ത്രിയുമായിരുന്ന സർദാർ ഭൂട്ടാ സിങ് ആയിരുന്നു സമിതി ചെയർമാൻ.
പത്രങ്ങൾക്കു നൽകിയ അഭിമുഖത്തിൽവരെ രാഷ്ട്രീയത്തിൽ മത്സരിക്കയില്ല എന്നു രാജീവ് പറഞ്ഞു.
എങ്കിലും ഒടുവിൽ അമ്മയുടെ നിർബന്ധത്തിനു വഴങ്ങി രാജീവി മത്സരിക്കാൻ സമ്മതിക്കുകയായിരുന്നു .
ഈ തീരുമാനം നെഹ്രു കുടുംബത്തിന്റെ രാഷ്ട്രീയാധിപത്യമായി കണ്ടു പത്രങ്ങളും പ്രതിപക്ഷവും രൂക്ഷമായി വിമർശിച്ചു.
ഇന്ദിരാഗാന്ധി സ്വന്തം അംഗരക്ഷകരുടെ വെടിയേറ്റുമരിച്ചപ്പോൾ കോൺഗ്രസ് നേതൃത്വവും പ്രവർത്തകരും രാജീവ് ഗാന്ധിയെ പ്രധാനമന്ത്രിപദത്തിലേക്ക് നിർബന്ധിച്ചാനയിച്ചു .
നെഹ്രുവിന്റേയും,ഇന്ദിരയുടേയും പ്രതിച്ഛായയിലുപരി രാജീവിന്റെ വ്യക്തിത്വം കൂടിയുണ്ടായിരുന്നു ഈ തിരഞ്ഞെടുപ്പിനു പിന്നിൽ, രാജീവിന് ഇന്ത്യയെ നയിക്കാനുള്ള കഴിവുണ്ടാവുമെന്ന് കോൺഗ്രസ്സ് പ്രവർത്തകർ വിശ്വസിച്ചു.
ഇന്ദിരയുടെ മരണത്തിനും സിഖ് കൂട്ടക്കൊലകൾക്കും പിന്നാലെ കോൺഗ്രസ് ചരിത്രത്തിലെ ഏറ്റവും വലിയ ഭൂരിപക്ഷത്തോടെ (540 അംഗ സഭയിൽ 405 സീറ്റുകൾ) രാജീവ് ഗാന്ധിയുടെ നേതൃത്വത്തിൽ കോൺഗ്രസ് സർക്കാർ അധികാരത്തിൽ വന്നു .
ഇന്ദിരയുടെ മരണം ഉണർത്തിവിട്ട ഞെട്ടലിലും രാജീവ് തരംഗത്തിലും നടന്ന ആ തിരഞ്ഞെടുപ്പിൽ ബി.ജെ.പിയ്ക്ക് രണ്ടു സീറ്റുകൾ മാത്രമേ ലഭിച്ചുളളൂ .
അത്ര ശക്തമായിരുന്നു നെഹ്രു കുടുംബത്തിനുവേണ്ടിയുള്ള ജനഹിതം.
ഇന്ദിരാഗാന്ധി കൊല്ലപ്പെടുമ്പോൾ ഒറീസ്സ യിലായിരുന്ന രാജീവിനെ കോൺഗ്രസ് നേതാക്കളും അന്നു രാഷ്ട്രപതിയായിരുന്ന ഗ്യാനി സെയിൽ‌സിംഗും പ്രധാനമന്ത്രി പദത്തിലേറാൻ നിർബന്ധിച്ചു .
ഇന്ദിരയുടെ മരണം ഉണർത്തിവിട്ട സിഖ് വിരുദ്ധ കലാപം നിയന്ത്രിക്കാൻ രാജീവ് വേണ്ടതു ചെയ്തില്ല എന്ന് അപഖ്യാതിയുണ്ടായിരുന്നു,പക്ഷേ പുതിയതായി പ്രധാനമന്ത്രിക്കസേരയിലെത്തിയ രാജീവിന് ഈ കലാപം നിയന്ത്രിക്കാൻ വേണ്ടത്ര സമയം കിട്ടിയില്ല എന്നു പറഞ്ഞ ഈ വാദത്തെ ചിലർ ഖണ്ഡിക്കുന്നു .
സിഖ് വിരുദ്ധ കലാപത്തെക്കുറിച്ച് “വന്മരങ്ങൾ വീഴുമ്പോൾ ഭൂമി അല്പം കുലുങ്ങുന്നത് സ്വാഭാവികമാണ്” എന്ന് രാജീവ് ഗാന്ധി പറഞ്ഞത് സിഖു വിരുദ്ധ കലാപത്തിലെ ഇരകളുടെ ബന്ധുക്കൾക്കിടയിൽ വളരെ പ്രതിഷേധമുണ്ടാക്കി .
പ്രധാനമന്ത്രി പദം സ്വീകരിച്ച രാജീവ് കോൺഗ്രസ് പ്രസിഡന്റായും തിരഞ്ഞെടുക്കപ്പെട്ടു.
പ്രധാനമന്ത്രിയായ അദ്ദേഹം പാർലമെന്റ് പിരിച്ചുവിട്ട് പുതിയ തിരഞ്ഞെടുപ്പു നടത്താൻ രാഷ്ട്രപതിയോട് ആവശ്യപ്പെട്ടു.
ഇന്ദിരയുടെ മരണം ഉണർത്തിവിട്ട സഹതാപ തരംഗത്തിൽ,  ആ തിരഞ്ഞെടുപ്പിൽ കോൺഗ്രസിന് ഇന്ത്യൻ പാർലമെന്റിലെ എക്കാലത്തെയും വലിയ ഭൂരിപക്ഷം ലഭിച്ചു.
രാജീവിന്റെ യുവത്വവും അഴിമതിക്കറ പുരളാത്ത പ്രതിച്ഛായയും കോൺഗ്രസ് ജയത്തിന് മാറ്റുകൂട്ടി.
ഇന്ത്യൻ ജനത കോൺഗ്രസിനെ വീണ്ടും ഹൃദയത്തിലേറ്റിത്തുടങ്ങി.
ഒരു സമ്മാനവിതരണചടങ്ങിൽ രാജീവ് വിദേശനയം
ഭരണരംഗത്ത് രാജീവ് ഗാന്ധിയുടെ പല നടപടികളും ഇന്ദിര തിരഞ്ഞെടുത്ത പാതയിൽനിന്നു വേറെയായിരുന്നു.
രാജീവ് അമേരിക്കയുമായുള്ള ബന്ധം ഊഷ്മളമാക്കി.
ഇന്ദിരയുടെ കാലത്ത് റഷ്യയുമായുള്ള അടുത്ത സൌഹൃദത്തിന്റെ പേരിലും സോഷ്യലിസ്റ്റ് ഭരണരീതികളുടെ പേരിലും ഇന്ത്യയും അമേരിക്കയുമായുള്ള ബന്ധം ഒട്ടുംതന്നെ സൌഹാർദ്ദപരമായിരുന്നില്ല.
1985 ജൂൺ 11 മുതൽ 15  വരെ രാജീവ് ഗാന്ധി അമേരിക്ക സന്ദർശിക്കുകയുണ്ടായി.
ആസൂത്രിത തീവ്രവാദത്തിനെതിരേ ഒരുമിച്ചു പടപൊരുതാനുള്ള ഒരു കരാറിൽ ഇന്ത്യയും അമേരിക്കയും ഒപ്പു വെച്ചു, കൂടാതെ ശാസ്ത്ര സാങ്കേതിക വിദ്യയിൽ ഉഭയകക്ഷി സഹകരണവും ധാരണയായി .
ഇന്ത്യയിൽ വർദ്ധിച്ചു വരുന്ന പകർച്ചവ്യാധികൾക്കെതിരേ പുതിയ ഒരു വാക്സിൻ വികസിപ്പിച്ച്, ഉൽപ്പാദിപ്പിച്ച ഇന്ത്യക്കു നൽകാനും ഈ കരാറിലൂടെ തീരുമാനമായി .
ഇന്ത്യയുടെ താൽപ്പര്യങ്ങളെ ഹനിക്കാതെ തന്നെ അമേരിക്കയുമായി ഒരു നല്ല നയതന്ത്ര ബന്ധം കെട്ടിപ്പടുക്കുന്നതിൽ രാജീവ് വിജയിച്ചു എന്നു പറയപ്പെടുന്നു .
നെഹ്രുവിനു ശേഷം ചൈന സന്ദർശിച്ച ആദ്യത്തെ ഇന്ത്യൻ പ്രധാനമന്ത്രിയായ രാജീവ് ഗാന്ധി ഇന്ത്യാ-ചൈന ബന്ധത്തിലെ സംശയങ്ങളും വിശ്വാസമില്ലായ്മയും ഒരളവുവരെ പരിഹരിച്ചു.
രാജ്യത്തിന്റെ ദീർഘകാലമായി നിലനിൽക്കുന്ന പല പ്രശ്നങ്ങളും പരിഹരിക്കുവാൻ രാജീവ് ശ്രമിച്ചു.
മീസ്സോ കരാർ, ആസ്സാം കരാർ, പഞ്ചാബ് കരാർ എന്നിവ രാജീവ് ഗാന്ധി ഒപ്പുവെച്ചു.
അയൽ രാജ്യങ്ങളുമായി ഇന്ത്യയുടെ വിദേശനയം വളരെ സൗഹാർദ്ദപരമായിരുന്നു.
അതുകൊണ്ട് തന്നെയാണ് മാലിയിൽ വിമതരുടെ ആക്രമണം നടന്നപ്പോൾ പ്രസിഡന്റ് അബ്ദുൾ ഗയ്യൂം സഹായത്തിനായി അമേരിക്കയെ ആശ്രയിക്കാതെ ഇന്ത്യയുടെ അടുത്തു വന്നത്.
അതുപോലെ തന്നെ ശ്രീലങ്കയിലെ സിംഹളീസ് ആക്രമണം നേരിടാൻ, ശ്രീലങ്കൻ നേതൃത്വം രാജീവിനെ ബന്ധപ്പെടാൻ ഒട്ടും തന്നെ അമാന്തിച്ചിരുന്നില്ല.
മാലി പ്രസിഡന്റിനെ അധികാരസ്ഥാനത്തു നിന്നും പുറത്താക്കാൻ വിമതർ നടത്തിയ ശ്രമത്തിനെ പരാജയപ്പെടുത്താൻ ഇന്ത്യൻ സൈന്യം അവിടെ ഓപ്പറേഷൻ കാക്ടസ് എന്ന പേരിൽ ഒരു സൈനിക ഇടപെടൽ നടത്തിയിരുന്നു .
1988 ൽ എൺപതോളം ആയുധധാരികളായ തീവ്രവാദികൾ മാലിയിൽ ബോട്ടുകളിലായി വന്നിറങ്ങി പ്രധാനപ്പെട്ട ഭരണസംവിധാനങ്ങളെല്ലാം പിടിച്ചെടുക്കുകയുണ്ടായി.
ഇവരെ സഹായിക്കാൻ നേരത്തെ തന്നെ മാലിയിൽ സഹായികൾ വേഷം മാറി വന്നിറങ്ങിയിട്ടുണ്ടായിരുന്നു.
എന്നാൽ ഇവർക്ക് പ്രസിഡന്റ് അബ്ദുൾ ഗയ്യൂമിനെ പിടികിട്ടിയില്ല, അദ്ദേഹം ഒരു രഹസ്യസങ്കേതത്തിൽ ഒളിവിൽ പോയി.
ഈ പ്രതിസന്ധിയിൽ നിന്നും രക്ഷപ്പെടാൻ അബ്ദൾ ഗയ്യൂം ഇന്ത്യയുടെ സൈനിക സഹായം അഭ്യർത്ഥിച്ചു .
പ്രധാനമന്ത്രി രാജീവ് ഗാന്ധി ഉടനെതന്നെ 1,600 ത്തോളം വരുന്ന സൈനികരെ മാലിയിലേക്കയച്ചു.
ഏതാനും മണിക്കൂറുകൾക്കുള്ളിൽ ഇന്ത്യൻ സൈന്യം മാലിയുടെ നിയന്ത്രണം തിരികെ പിടിച്ചു .
തീവ്രവാദികളിൽ ചിലർ പിടിക്കപ്പെട്ടു, ചിലർ കൊല്ലപ്പെട്ടു.
ജീവനോടെ സൈന്യം പിടിച്ചവരെ ഗയ്യൂം സർക്കാർ വധശിക്ഷക്കോ, ജീവപര്യന്തം തടവിനോ വിധിക്കുയും ചെയ്തു.
ഈ സൈനിക നടപടിയോടെ ഇന്ത്യയും മാലിയും തമ്മിലുള്ള നയതന്ത്ര ബന്ധം ശക്തമായി.
ഇന്ത്യയിലെ ശാസ്ത്ര സാങ്കേതിക വികസനത്തെ രാജീവ് അകമഴിഞ്ഞു പ്രോത്സാഹിപ്പിച്ചു .
കമ്പ്യൂട്ടറുകൾ , വിമാനങ്ങൾ, പ്രതിരോധ-വാർത്താവിനിമയ ഉപകരണങ്ങൾ എന്നിവയ്ക്ക് ഉൾപ്പെടെ സാങ്കേതിക വ്യവസായങ്ങൾക്കുള്ള ഇറക്കുമതി ചുങ്കം രാജീവ് ഗണ്യമായി കുറച്ചു.
ഇന്ത്യയിൽ വളർന്നു വരുന്ന പുതിയ തലമുറ യാഥാസ്ഥിതികമായ പഠന, അറിവുസമ്പാദന രീതികളിൽ നിന്നും മാറി ലോകോത്തര നിലവാരമുള്ള സാങ്കേതിക വിദ്യാ ഇതിനായി ഉപയോഗിക്കണമെന്ന് രാജീവ് ആഗ്രഹിച്ചു.